सड़क परिवहन एवं राजमार्ग मंत्रालय
राष्ट्रीय राजमार्ग उत्कृष्टता पुरस्कार 2021
लोकसभा अध्यक्ष श्री ओम बिरला ने बीते कुछ वर्षों में सड़क परिवहन एवं राजमार्ग मंत्रालय द्वारा राजमार्ग बुनियादी ढांचा क्षेत्र में प्राप्त की गई उपलब्धियों की सराहना की। उन्होंने आशा व्यक्त करते हुए कहा कि भारत भविष्य में नई ऊंचाइयों को प्राप्त करेगा।
श्री ओम बिरला आज शाम सड़क परिवहन एवं राजमार्ग मंत्रालय  द्वारा राष्ट्रीय राजधानी के विज्ञान भवन में आयोजित "राष्ट्रीय राजमार्ग उत्कृष्टता पुरस्कार  2021" समारोह को संबोधित कर रहे थे। यह कार्यक्रम 'आजादी का अमृत महोत्सव' के तहत आयोजित किया गया था। इस वर्ष पुरस्कारों की थीम “सड़क निर्माण में नवाचार व उत्कृष्टता” पर आधारित थी।
लोकसभा अध्यक्ष ने कहा कि ये पुरस्कार राजमार्ग निर्माण में शामिल इंजीनियरों तथा श्रमिकों को प्रेरित करेंगे और उनमें अतिरिक्त ऊर्जा का संचार करेंगे। उन्होंने नई तकनीकों पर काम शुरू करने और लंबित परियोजनाओं को शीघ्र पूरा करने के लिए मंत्रालय द्वारा उठाए गए कदमों के बारे में चर्चा की।
श्री ओम बिरला ने कहा कि मंत्रालय ने हरित राजमार्गों के साथ टोल प्रबंधन, राजमार्ग और सुरंग बनाने तथा बुनियादी ढांचे के निर्माण में अतुलनीय कार्य किया है। श्री नितिन गडकरी ने कई रुकी हुई परियोजनाओं को फिर से प्रारंभ किया है और उनके मंत्रालय ने समग्र दृष्टिकोण के साथ काम किया है। उन्होंने कहा कि हम आने वाले दिनों में सड़क मार्ग के निर्माण कार्य में और भी नए रिकॉर्ड बनायेंगे, जिससे आवागमन बेहतर होगा।
केंद्रीय सड़क एवं परिवहन मंत्री श्री नितिन गडकरी ने देश में राजमार्गों के बुनियादी ढांचे के विकास में मंत्रालय की उपलब्धियों पर प्रकाश डालते हुए कहा कि उनका मंत्रालय लोगों के लिए अच्छी गुणवत्ता वाले राजमार्ग तैयार करने के लिए प्रतिबद्ध है। उन्होंने विश्वास जताते हुआ कहा कि साल 2024 तक भारत में राष्ट्रीय राजमार्गों का मानक अमरीका जैसा होगा।
श्री गडकरी ने कहा कि हम सड़क की गुणवत्ता में सुधार कर रहे हैं और नई प्रतिभाओं को भी बढ़ावा दे रहे हैं, लेकिन हमें जल संरक्षण के बारे में भी सोचना चाहिए।
सड़क परिवहन एवं राजमार्ग और नागरिक उड्डयन राज्य मंत्री जनरल  वी.के. सिंह ने भी कार्यक्रम को संबोधित किया। उन्होंने कहा कि पुरस्कार देने का उद्देश्य उन लोगों की सराहना करना तथा उन्हें पुरस्कृत करना है, जिन्होंने उत्कृष्ट राजमार्गों के निर्माण के क्षेत्र में बेहतर काम किया है। यह उन लोगों को भी प्रेरित करेगा, जिन्हें फिलहाल अभी पुरस्कार न मिला हो लेकिन इससे उन्हें और बेहतर करने की प्रेरणा जरूर मिलेगी। उन्होंने कहा कि पिछले कुछ वर्षों में जिस गति से सड़क निर्माण क्षेत्र में तेजी आई है, वह इस बात का उदाहरण है कि कड़ी मेहनत तथा नवाचार से कोई भी लक्ष्य हासिल किया जा सकता है।
सड़क परिवहन एवं राजमार्ग मंत्रालय में सचिव श्री गिरिधर अरमाने ने राजमार्गों की गुणवत्ता में सुधार सुनिश्चित करने के उद्देश्य से मंत्रालय द्वारा नई तकनीकों को अपनाने के लिए किए गए उपायों के बारे में जानकारी दी। उन्होंने कहा कि डेवलपर्स को नई प्रगतिशील तकनीकों और योजनाओं का इस्तेमाल करने के लिए प्रोत्साहित किया जा रहा है।
इससे पहले सुबह के सत्र में श्री अरमाने ने पुरस्कार समारोह का उद्घाटन किया था। उन्होंने इंजीनियरों से राजमार्ग निर्माण में उत्कृष्टता सुनिश्चित करने के लिए नवीनतम कार्य प्रणालियों का अधिकतम उपयोग करने का आह्वान किया।
वरिष्ठ अधिकारियों और इस क्षेत्र के विशेषज्ञों की अध्यक्षता में पैनल चर्चाएं हुईं। कार्यक्रम के दौरान "सड़क सुरक्षा की सीमाएं" विषय पर आयोजित हुई एक पैनल चर्चा में एनएचएआई की अध्यक्ष श्रीमती अलका उपाध्याय, सीएसआईआर-सीआरआरआई के पूर्व निदेशक डॉ सुभामय गंगोपाध्याय और अन्य गणमान्य व्यक्तियों ने भाग लिया। सड़क परिवहन एवं राजमार्ग मंत्रालय में अपर महानिदेशक  श्री एस.के. निर्मल ने "अभिनव प्रौद्योगिकी और कार्य प्रणालियों" विषय पर आयोजित एक पैनल चर्चा की अध्यक्षता की, जिसका संचालन नई प्रौद्योगिकी राजमार्ग विकास निदेशक श्री बिदुर कांत झा ने किया।
"पहाड़ी सड़कों में ढलान स्थिरीकरण के लिए नवीन प्रौद्योगिकियां", "विशेष संरचनाओं के लिए डिजाइन", "पत्थर या ईंट के फर्श के लिए अभिनव सामग्री", "सड़क और भू-तकनीकी इंजीनियरिंग का डिजाइन - अंतर्राष्ट्रीय परिप्रेक्ष्य में" और "भू-स्थानिक प्रौद्योगिकी में नवाचार" जैसे विषयों पर भी पैनल चर्चा की गई।
साल 2021 के लिए पुरस्कार वितरण समारोह के दौरान निर्माण, संचालन और रखरखाव, नवाचार, हरियाली, राजमार्ग विकास के साथ-साथ टोल प्लाजा के अलावा सड़क सुरक्षा के क्षेत्र में असाधारण रूप से शानदार तरीके से काम करने वाले रियायत प्राप्त कर्ताओं / ठेकेदारों को पुरस्कार प्रदान किए गए।
कुल 122 नामांकन पुरस्कारों के लिए प्राप्त हुए थे, जिनमें से 89 वैध पाए गए और इनमें से 58 नामों का चुनाव किया गया। क्षेत्रीय मूल्यांकन के लिए कुल 37 नामांकनों का चयन किया गया था। नीति आयोग के मुख्य कार्यकारी अधिकारी श्री अमिताभ कांत की अध्यक्षता में एक जूरी तथा भारत सरकार के पूर्व सचिव श्री के.सी. मिश्रा, पूर्व निदेशक सड़क एवं विशेष सचिव श्री ए.वी. सिन्हा और ओला इलेक्ट्रिक मोबिलिटी प्राइवेट लिमिटेड में कॉर्पोरेट मामलों के उपाध्यक्ष श्री बी.सी. दत्ता ने पुरस्कारों के लिए अंतिम रूप से 13 नामों का चयन किया ।
इस अवसर पर सड़क परिवहन एवं राजमार्ग मंत्रालय, भारतीय राष्ट्रीय राजमार्ग प्राधिकरण , राष्ट्रीय राजमार्ग अवसंरचना विकास निगम लिमिटेड  और ऑटोमोबाइल कंपनियों के शीर्ष अधिकारी तथा अन्य हितधारक भी उपस्थित थे। समारोह में शामिल कुछ अन्य गणमान्य व्यक्तियों में पर्यावरण, वन और जलवायु परिवर्तन मंत्रालय में सचिव श्रीमती लीना नंदन, सड़क परिवहन एवं राजमार्ग मंत्रालय में अपर सचिव और वित्तीय सलाहकार श्री संजय कुमार, सड़क परिवहन एवं राजमार्ग मंत्रालय में अपर सचिव श्री अमित कुमार घोष, भारतीय राष्ट्रीय राजमार्ग प्राधिकरण की अध्यक्ष श्रीमती अलका उपाध्याय शामिल थीं। सदस्य एनएचएआई  श्री आरके पांडे, सदस्य एनएचएआई  श्री मनोज कुमार, सदस्य एनएचएआई  श्री महावीर सिंह, संयुक्त सचिव  श्री अमित वरदान, श्री कमलेश चतुर्वेदी, श्री एस.पी. सिंह और श्री महमूद अहमद के अलावा एमओआरटीएच, एनएचएआई तथा एनएचआईडीसीएल के 400 से अधिक अधिकारी भी इस अवसर पर उपस्थित थे। रियायत प्राप्त करने वालों, विकासकर्ताओं, ठेकेदारों, शिक्षाविदों और गैर सरकारी संगठनों के प्रतिनिधियों सहित बड़ी संख्या में प्रतिभागी भी मौजूद थे।
सड़क परिवहन एवं राजमार्ग मंत्रालय ने प्रमुख हितधारकों को प्रोत्साहित करने और देश में राजमार्ग बुनियादी ढांचे के विकास में शामिल सभी हितधारकों के बीच स्वस्थ प्रतिस्पर्धा की भावना उत्पन्न करने के उद्देश्य से वर्ष 2018 में राष्ट्रीय राजमार्ग उत्कृष्टता पुरस्कार की स्थापना की थी। यह देश में सड़क निर्माण के बुनियादी ढांचे को मजबूत करने के बड़े उद्देश्य का हिस्सा है, जो भारत सरकार की सर्वोच्च प्राथमिकता है।
|
|
राष्ट्रीय राजमार्ग उत्कृष्टता पुरस्कार 2021 के विजेताओं की सूची
|
|
|
|
क्रमांक
|
|
कंपनी का नाम
|
|
परियोजना का नाम
|
|
राज्य
|
|
पुरस्कार
|
|
|
|
परियोजना प्रबंधन में उत्कृष्टता-पीपीपी
|
|
|
|
1
|
|
वेलस्पन एंटरप्राइजेज लिमिटेड
|
|
दिल्ली-मेरठ एक्सप्रेसवे 
नामांकित लंबाई:8.360 किमी
पीसीओडी/समापन तिथि: 26/09/2018
|
|
दिल्ली और उत्तर प्रदेश
|
|
स्वर्ण
|
|
|
|
2
|
|
कृष्णागिरी वलजाहपेट टोलवे प्राइवेट लिमिटेड
|
|
कृष्णागिरी-वलजाहपेट खंड
लंबाई
नामांकित लंबाई: 148.300 किमी
पीसीओडी/समापन तिथि: 16/02/2016
|
|
तमिलनाडु
|
|
रजत
|
|
|
|
परियोजना प्रबंधन में उत्कृष्टता-ईपीसी
|
|
|
|
1
|
|
बीआईपीएल - बीवीईपीएल जेवी
|
|
एनएच-215 का बोर्डुमसा-नामचिक रोड
नामांकित लंबाई: 22.230 किमी
पीसीओडी/समापन तिथि: 05/08/2018
|
|
अरुणाचल प्रदेश
|
|
स्वर्ण
|
|
|
|
संचालन और रखरखाव में उत्कृष्टता - लचीला
|
|
|
|
1
|
|
वालयार वडक्कनचेरी एक्सप्रेसवे प्राइवेट लिमिटेड
|
|
वालयार-वडक्कनचेरी खंड
नामांकित लंबाई: 59.000 किमी
पीसीओडी/समापन तिथि: 23/05/2015
|
|
केरल
|
|
रजत
|
|
|
|
संचालन और रखरखाव में उत्कृष्टता - कठोर
|
|
|
|
1
|
|
गोधरा एक्सप्रेसवे Pvt Ltd
|
|
गोधरा से गुजरात, मध्य प्रदेश सीमा खंड एनएच -59
नामांकित लंबाई: 87.102 किमी
पीसीओडी/समापन तिथि: 31/10/2013
|
|
गुजरात
|
|
रजत
|
|
|
|
टोल प्रबंधन में उत्कृष्टता
|
|
|
|
1
|
|
फरक्का रायगंज हाईवे लिमिटेड
|
|
लक्ष्मीपुर टोल प्लाजा
|
|
पश्चिम बंगाल
|
|
संयुक्त स्वर्ण
|
|
|
|
बगसराय टोल प्लाजा
|
|
|
|
2
|
|
अशोका बिल्डकॉन लिमिटेड
|
|
हिरेबगेवाड़ी टोल प्लाजा
|
|
कर्नाटक
|
|
रजत
|
|
|
|
राजमार्ग सुरक्षा में उत्कृष्टता- समतल क्षेत्र
|
|
|
|
1
|
|
सिंहपुरी एक्सप्रेसवे लिमिटेड
|
|
एनएच-5 का चिलकालुरिपेट-नेल्लोर खंड
नामांकित लंबाई: 183.620 किमी
पीसीओडी/समापन तिथि: 07/11/2017
|
|
आंध्र प्रदेश
|
|
रजत
|
|
|
|
ग्रीन हाईवे
|
|
|
|
1
|
|
जीआर इंफ्रा प्रोजेक्ट्स लिमिटेड
|
|
वाराणसी रिंग रोड, फेज-2, पीकेजी -1 के हिस्से के रूप में एनएच -56 को एनएच -56 से जोड़ने वाले एनएच -56 बाईपास को चार लेन का बनाना
नामांकित लंबाई: 16.980 किमी
पीसीओडी/समापन तिथि: 21/10/2021
|
|
उत्तर प्रदेश
|
|
विशेष पुरस्कार
|
|
|
|
चुनौतीपूर्ण स्थिति में उत्कृष्ट कार्य
|
|
|
|
1
|
|
दिनेशचंद्र आर अग्रवाल इंफ्राकॉन प्राइवेट लिमिटेड
|
|
राष्ट्रीय राजमार्ग-223 के बेओडनाबाद-फेरागंज खंड का पुनर्वास एवं उन्नयन
नामांकित लंबाई: 26.000 किमी
पीसीओडी/समापन तिथि: 05/03/2019
|
|
अंडमान और निकोबार
|
|
स्वर्ण
|
|
|
|
दिबांग इंफ्रा प्रोजेक्ट्स लिमिटेड
|
|
दिबांग नदी प्रणाली और बोमजुर-मेका  के बीच कनेक्टिंग रोड और अलुबारी घाट पर लोहित नदी पर पुल का निर्माण और चौखम-दिगारू के बीच कनेक्टिंग रोड
नामांकित लंबाई: 29.635km
पीसीओडी/समापन तिथि: 19/05/2018
|
|
अरुणाचल प्रदेश
|
|
|
|
|
|
2
|
|
ढोला इंफ्रा प्रोजेक्ट्स लिमिटेड
|
|
ढोला और सादिया घाटों के बीच पुल के साथ-साथ ढोला के पास से इस्लामपुर तिनाली तक 2 लेन जोड़ने वाली सड़कें
नामांकित लंबाई: 28.511km
पीसीओडी/समापन तिथि: 13/01/2018
|
|
अरुणाचल प्रदेश
|
|
रजत
|
|
|
|
3
|
|
मेसर्स सीगल इंडिया लिमिटेड
|
|
रामदास का गुरदासपुर  परियोजना का पुनर्वास और करतारपुर कॉरिडोर  का निर्माण
नामांकित लंबाई: 4.25km
पीसीओडी/समापन तिथि: 09/11/2019
|
|
पंजाब
|
|
विशेष पुरस्कार
|
|
|
||
||
||
||
||
||
||
|